Bisturí

Ing bisturí o scalpel metung yang kutsiliung malati pero misnang taram a gagamitan da king pamanopera, anatomical dissection (pamamangal king king kalamnan ba yang panigaralan iti), ampo kareng miyayaliwang alit (art) o obrang gamat (crafts). Ating bisturíng magagamit pasibayu (reusable), at atin namang yugse kagamit na (disposable). Detang bisturíng magagamit pasibayu, maliari lang maki taram a makatuglung king talanan, at atatais, o, keraklan, e la makatuglung deng karelang taram, at alilan la reti. Deng bisturíng yugse, keraklan maki talanan lang plastic ampong taram a maliaring ikaba (anti king utility knife). Misan la mu gagamitan deti, at ugse ya ing mabilug a kasangkapan kaibat nang megamit.  

Keraklan, gawa la king aseru o bakal a pepasias (tempered steel) deng taram bisturí. Gawa la king aserung dakal a carbon detang gagamitan king medisina, kabang stainless steel no man detang magagamit kareng obrang gamat. Malagad, magagamit la murin deng materialis a titanium, ceramic, diamanti ampong obsidian. Alimbawa, kareng operasiun a gigiya ning  MRI, e la maliaring gamitan deng metal a taram (uling igutan no ning magnet o batubalani deng taram a aseru o bakal), o maliari lang makayapektu ketang larawan deti (image) nitang dakeng operan da. Bukud kareng bisturí, maliaring gumamit electrocautery o laser neng manopera. 

 Deng bisturí kanitang minuna 

Neng gigilian do reng tau Ehiptu kanitang minuna deng bangke ba rong embalsamuan deti, gagamit lang bisturíng gawa king obsidian a pepataram; angga king panaun tamu, magagamit ya pa murin iti. Keta namang pamanulung ayurveda ibat India, magagamit la reng mangalating pirasu ning kuayan (bamboo splinters).  

 Lon la murin deti 
 Laser scalpel

 Dalerayan 


 Suglung palual 
 Image of lancet

Category:Medical knives
Category:Surgical instruments